Document ID: 31994R3244

KOMISSION ASETUS (EY) N:o 3244/94,
annettu 21 päivänä joulukuuta 1994,
Itävallan, Suomen ja Ruotsin liittymisen vuoksi maataloustuotteiden kaupan osalta toteutettavista siirtymätoimenpiteistä annetun asetuksen (EY) N:o 3108/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Norjan, Itävallan, Suomen ja Ruotsin liittymisasiakirjan(1), ja erityisesti sen 149 artiklan 1 kohdan,
ottaa huomioon Itävallan, Suomen ja Ruotsin liittymisen vuoksi maataloustuotteiden kaupan osalta toteutettavista siirtymätoimenpiteistä 19 päivänä joulukuuta 1994 annetun komission asetuksen (EY) N:o 3108/94(2), ja erityisesti sen 4 artiklan 6 kohdan,
sekä katsoo, että
asetuksen (EY) N:o 3108/94 4 artiklan 5 kohdassa vahvistetaan luettelo tuotteista, joihin sovelletaan ylijäämävarastoja koskevia säännöksiä uusissa jäsenvaltioissa; tiettyjen komission hallussa olevien tietojen mukaan on olemassa myös CN-koodeihin 0711 90 40, 2003 10 20 ja 2003 10 30 kuuluvien Agaricus spp. lajin sienien tuontiin sovellettavista toimenpiteistä 30 päivänä kesäkuuta 1981 annetussa neuvoston asetuksessa (ETY) N:o 1796/81(3), sellaisena kuin se on viimeksi muutettuna asetuksella (ETY) N:o 1122/92(4), säädettyä järjestelmää koskevien sienien osalta herkkusienien kaupan vääristymisen ja markkinoiden häiriytymisen vaara; näissä olosuhteissa olisi lisättävä nämä tuotteet edellä mainittuun luetteloon,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 3108/94 4 artiklan 5 kohdan kunkin kolmen luetelmakohdan loppuun koodit seuraavasti: "0711 90 40, 2003 10 20, 2003 10 30".
2 artikla
Tämä asetus tulee voimaan Norjan, Itävallan, Suomen ja Ruotsin liittymissopimuksen voimaantulon päivänä, jollei liittymissopimuksen voimaantulosta muuta johdu.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
18
15
6